**Elmeri Kaksonen** (s. 12. helmikuuta 1987 Savonlinna) on suomalainen jääkiekkoilija, joka pelaa Mestis-joukkue Imatran Ketterässä. Hän toimii joukkueen kapteenina. Kaksonen on pelipaikaltaan oikea laitahyökkääjä, mutta osaa pelata myös keskellä. Hänet on yleisesti tunnettu puolustavana hyökkääjänä, joka saa useimmiten myös alivoimavastuuta.

Ura
---

Kaksonen on Savonlinnan Pallokerhon kasvatti. Hän aloitti jääkiekkoilun seitsemänvuotiaana. Kaksonen siirtyi B-juniori-ikäisenä Saimaan Palloon kaudeksi 2004–2005. Hän debytoi SM-liigassa kaudella 2007–2008, jolloin Kaksonen nousi loukkaantumissuman aikana SaiPan kokoonpanoon ja pelasi 26 runkosarjaottelua tehopistein 1+1=2. Hän pelasi ensimmäisen SM-liigaottelunsa 7. joulukuuta 2007 vieraissa Tampereen Ilvestä vastaan. Kaksonen teki liigauransa avausmaalin 19. helmikuuta 2008 Hämeenlinnan Pallokerhoa vastaan. Hänen osumansa jäi SaiPan 3–0-voittoon päättyneen ottelun avaus- ja voittomaaliksi. Kaksonen teki joukkueen kanssa kaksivuotisen jatkosopimuksen tammikuussa 2008. Hän vahvisti kauden aikana myös SaiPan A-nuoria kevään 2008 karsintasarjassa, jonka pistepörssin Kaksonen voitti tehoilla 4+6=10.

Kaudella 2008–2009 Kaksonen pelasi SM-liigassa vain 30 runkosarjaottelua polvivammojen takia. Hän joutui joulukuussa 2008 viikoiksi sivuun. Kaksonen pelasi kuntouduttuaan yhden ottelun lainalla Mestis-joukkue Kotkan Titaaneissa tammikuussa 2009, mutta hän loukkasi toisen polvensa viikkoa myöhemmin. Kaudella 2009–2010 Kaksonen pelasi SM-liigassa 47 runkosarjaottelua tehden kuusi syöttöpistettä. Hän pelasi syyskauden aikana myös kolmen ottelun verran lainalla Mikkelin Jukureissa. Huhtikuussa 2010 Kaksonen teki kaksivuotisen jatkosopimuksen SaiPan kanssa.

Kaudella 2010–2011 Kaksonen murtautui SaiPan SM-liigakokoonpanoon. 14. marraskuuta 2010 hän teki Tapparaa vastaan ensimmäisen SM-liigamaalinsa kahteen vuoteen. Kaudella 2011–2012 Kaksonen teki läpimurtonsa SM-liigassa ja teki runkosarjassa tehot 11+14=25.

Toukokuussa 2012 Kaksonen teki kolmivuotisen sopimuksen Tapparan kanssa. Hän otti alkukaudella 2012–2013 kuitenkin takapakkia urallaan, mutta paransi otteitaan kauden edetessä. Yhteensä Kaksonen teki kauden aikana 53 runkosarjaottelussa tehot 5+6=11 ja 15 playoff-ottelussa viisi syöttöpistettä. Hän voitti kauden päätteeksi SM-hopeaa. Kaudella 2013–2014 Kaksonen onnistui tekemään 30 pelaamassaan runkosarjaottelussa vain kaksi tehopistettä, mutta kevään 2014 pudotuspelien 18 ottelussa niitä syntyi kolme. Hän pelasi kauden aikana myös kolme ottelua lainalla Mestis-joukkue Lempäälän Kisassa. Kaksonen voitti Tapparassa kauden päätteeksi SM-hopeaa, kuten myös seuraavan kauden 2014–2015 päätteeksi. Helmikuussa 2015 hän teki kaksivuotisen jatkosopimuksen joukkueen kanssa.

Kesken kauden 2015–2016, tammikuun 2016 lopulla Kaksonen kuitenkin purki sopimuksensa Tapparan kanssa ja palasi kevääseen 2017 asti ulottuvalla sopimuksella SaiPaan. Kevään 2016 pudotuspeleissä hän oli joukkueen paras maalintekijä Chad Raun kanssa tehtyään kuudessa puolivälieräottelussa kaksi osumaa. Marraskuussa 2016 Kaksonen jatkoi sopimustaan SaiPan kanssa kahdella vuodella kevääseen 2019 saakka. Kauden 2016–2017 lopulla hän joutui erikoiseen tilanteeseen oltuaan loukkaantumissuman ja siirtotakarajan siirtojen myötä SaiPan ainoa hyökkääjä, joka esiintyi myös kauden avauskokoonpanossa. Ennen runkosarjan kolmanneksi viimeistä 9. maaliskuuta 2017 pelattua ottelua Kaksonen oli joukkueen ainoa hyökkääjä, joka oli onnistunut kauden aikana maalinteossa. Hän oli myös mm. pelannut SM-liigassa 405 runkosarjaottelua enemmän kuin kokoonpanon toiseksi kokenein hyökkääjä Teemu Lämsä (uran 46. ottelu). Runkosarjan päätyttyä Kaksonen oli SaiPan tehokkain kauden päätöskierroksella terveenä ollut pelaaja tehoilla 7+10=17.

Kaudella 2017–2018 Kaksonen nousi SaiPan kapteenistoon. Hän teki SM-liigan yhden kauden piste-ennätyksensä tehoilla 12+18=30, joilla Kaksonen oli joukkueen kolmanneksi paras pistemies Cody Kunykin kanssa. Kaudella 2018–2019 hän pelasi loukkaantumisten vuoksi runkosarjassa vain 20 ottelua. Huhtikuussa 2019 Kaksonen teki SaiPan kanssa kaksivuotisen jatkosopimuksen.

Kaksonen nimettiin kaudeksi 2019–2020 SaiPan kapteeniksi, kun Ville Koho luopui tehtävästä peräti 12 vuoden jälkeen. Kaksonen kuitenkin kärsi kauden aikana useista loukkaantumisista. Hän joutui ensin sivuun kauden kynnyksellä syyskuussa 2019 ja palasi kaukaloihin lokakuussa. Vain seitsemän ottelun jälkeen Kaksonen joutui yli kuukaudeksi sivuun. Tammikuun 2020 lopulla hän joutui jälleen sivuun. Samalla Ville Koho nimettiin loppukaudeksi takaisin SaiPan kapteeniksi, samalla kun hän päätti lopettaa pelaajauransa kauden päätteeksi.

Kaudeksi 2020–2021 Kaksonen nimettiin takaisin SaiPan varakapteeniksi, kun joukkueen uudeksi kapteeniksi nimettiin paluumuuttaja Jarno Koskiranta. Hänen yhdeksän osumaansa riittivät SaiPan sisäisen maalipörssin toiseen sijaan, jossa Kaksosen edellä oli vain Tomáš Záborský. Hänen maaleistaan viisi oli ylivoimamaalejä, mikä oli joukkueesta eniten Záborskýn ohella.

Elokuussa 2021 Kaksonen liittyi Mestis-joukkue Imatran Ketterän harjoitusvahvuuteen. Noin kuukautta myöhemmin kauden 2021–2022 kynnyksellä syyskuussa hän teki seuran kanssa vuoden mittaisen sopimuksen. Kaksonen nimettiin Ketterän varakapteeniksi. Hänet valittiin Mestiksen lokakuun kuukauden pelaajaksi. Marraskuussa Ketterä lainasi Kaksosen loppuvuoden 2021 kestävällä sopimuksella Hämeenlinnan Pallokerhoon. Hän pelasi siellä neljä ottelua ilman tehopisteitä, kunnes HPK:n vahvistuttua Patrick Harperilla Kaksosen lainasopimus päätettiin vain reilu viikkoa myöhemmin joulukuussa. Helmikuussa 2022 Ketterä lainasi hänet, Jegor Šehovtsovin ja Jere Vertasen Oulun Kärppien SM-liigajoukkueeseen, kun joukkueesta oli lukuisia pelaajia sivussa koronavirustartuntojen vuoksi. Kaksonen pelasi siellä kolme ottelua. Samassa kuussa hän nousi Ketterän ensisijaiseksi kapteeniksi, kun Marlo Koponen lopetti uransa kesken kauden. Kaksonen oli lopulta joukkueen paras maalintekijä ja toiseksi paras pistemies Henry Karjalaisen jälkeen tehoilla 25+28=53, joilla hän jakoi Mestiksen maalipörssin neljännen sijan JoKP: Nicolas Werbikin sekä sijoittui pistepörssissä kuudenneksi. Kaksonen jakoi myös kuudella osumallaan sarjan voittomaalipörssin voiton RoKin Heikki Huttusen ja Kiekko-Espoon Oula Kuuren kanssa. Hän johdatti Ketterän kauden päätteeksi Mestiksen mestaruuteen. Kaksonen voitti myös Suomen Cupin. Hänet palkittiin kauden päätteeksi Mestiksen parhaana hyökkääjänä Mika Helkearo -palkinnolla sekä äänestettiin ensimmäiseen tähdistökentälliseen. Elokuussa 2022 Kaksonen teki Ketterän kanssa vuoden mittaisen jatkosopimuksen.

Tilastot
--------

|   |   | Runkosarja |   | Pudotuspelit |   | Palkinnot |
| --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |   |   |   |   |   |   |
| 2004–2005 | SaiPa | A-SM | 14 | 0 | 3 | 3 | 4 | – | – | – | – | – |
| 2005–2006 | SaiPa | A-SM | 37 | 7 | 9 | 16 | 14 | – | – | – | – | – |
| 2006–2007 | SaiPa | A-SM | 40 | 9 | 13 | 22 | 20 | – | – | – | – | – |
| 2007–2008 | SaiPa | A-SM | 24 | 7 | 11 | 18 | 10 | – | – | – | – | – |
|  | SaiPa | SM-liiga | 26 | 1 | 1 | 2 | 27 | – | – | – | – | – |
| 2008–2009 | SaiPa | SM-liiga | 30 | 1 | 4 | 5 | 6 | – | – | – | – | – |
|  | Titaanit | Mestis | 1 | 0 | 2 | 2 | 0 | – | – | – | – | – |
| 2009–2010 | SaiPa | A-SM | 1 | 1 | 1 | 2 | 2 | – | – | – | – | – |
|  | SaiPa | SM-liiga | 47 | 0 | 6 | 6 | 6 | – | – | – | – | – |
|  | Jukurit | Mestis | 3 | 0 | 0 | 0 | 0 | – | – | – | – | – |
| 2010–2011 | SaiPa | SM-liiga | 47 | 3 | 8 | 11 | 16 | – | – | – | – | – |
| 2011–2012 | SaiPa | SM-liiga | 50 | 11 | 14 | 25 | 18 | – | – | – | – | – |
| 2012–2013 | Tappara | SM-liiga | 53 | 5 | 6 | 11 | 6 | 15 | 0 | 5 | 5 | 4 |
| 2013–2014 | Tappara | SM-liiga | 30 | 1 | 1 | 2 | 8 | 18 | 1 | 2 | 3 | 0 |
|  | LeKi | Mestis | 3 | 3 | 3 | 6 | 0 | – | – | – | – | – |
| 2014–2015 | Tappara | SM-liiga | 60 | 4 | 5 | 9 | 16 | 16 | 1 | 0 | 1 | 0 |
| 2015–2016 | Tappara | SM-liiga | 44 | 2 | 3 | 5 | 10 | – | – | – | – | – |
|  | SaiPa | SM-liiga | 14 | 2 | 3 | 5 | 4 | 6 | 2 | 0 | 2 | 0 |
| 2016–2017 | SaiPa | SM-liiga | 52 | 7 | 10 | 17 | 30 | – | – | – | – | – |
| 2017–2018 | SaiPa **(A)** | SM-liiga | 51 | 12 | 18 | 30 | 24 | 9 | 2 | 2 | 4 | 0 |
| 2018–2019 | SaiPa **(A)** | SM-liiga | 20 | 5 | 4 | 9 | 0 | 3 | 0 | 2 | 2 | 0 |
| 2019–2020 | SaiPa **(C)** | SM-liiga | 37 | 4 | 5 | 9 | 10 | – | – | – | – | – |
| 2020–2021 | SaiPa **(A)** | SM-liiga | 49 | 9 | 5 | 14 | 14 | – | – | – | – | – |
| 2021–2022 | Ketterä **(C)** | Mestis | 46 | 25 | 28 | 53 | 18 | 15 | 4 | 10 | 14 | 4 | Ykköstähdistö |
|  | HPK | SM-liiga | 4 | 0 | 0 | 0 | 0 | – | – | – | – | – |
|  | Kärpät | SM-liiga | 3 | 0 | 0 | 0 | 2 | – | – | – | – | – |
| 15 kautta | yhteensä | SM-liiga | 617 | 67 | 93 | 160 | 197 | 67 | 6 | 11 | 17 | 4 |
| 5 kautta | yhteensä | Mestis | 56 | 28 | 33 | 61 | 20 | 15 | 4 | 10 | 14 | 4 |

Lähteet
-------

* Elmeri Kaksonen The Internet Hockey Databasessa (englanniksi)
* Elmeri Kaksonen Eurohockey-sivustolla (englanniksi)
* Elmeri Kaksonen *Elite Prospects*. Everysport Media Group AB.  (englanniksi)

### Viitteet

1. 1 2 3  Valtonen, Ville: Elmeri Kaksosella näytön paikka *Jatkoaika.com*.  9.9.2010. Jatkoaika r.y. Viitattu 24.5.2012.
2. 1 2  Tilastot *liiga.fi*. Jääkiekon SM-liiga Oy. Viitattu 31.3.2019.
3. ↑  Elmeri Kaksonen *Jatkoaika.com*. Jatkoaika r.y. Viitattu 8.9.2021.
4. 1 2 3 4 5 6  Elmeri Kaksonen *Elite Prospects*. Everysport Media Group AB.  (englanniksi)
5. 1 2  SaiPa-nuoret solmivat jatkosopimukset *Jatkoaika.com*.  23.1.2008. Jatkoaika r.y. Viitattu 24.5.2012.
6. ↑  Hiitelä, Juha: SaiPa vei, Ilves voitti *Jatkoaika.com*.  7.12.2007. Jatkoaika r.y. Viitattu 27.9.2020.
7. ↑  Valtonen, Ville: SaiPa teki sen mitä piti *Jatkoaika.com*.  19.2.2008. Jatkoaika r.y. Viitattu 27.9.2020.
8. ↑  Elite Prospects - U20 SM-liiga Stats 2007-2008 *eliteprospects.com*. Everysport Media Group AB. Viitattu 31.3.2019. (englanniksi)
9. ↑  Elmeri Kaksonen sairastuvalle *Jatkoaika.com*.  1.12.2008. Jatkoaika r.y. Viitattu 24.5.2012.
10. ↑  Titaaneille apuja SaiPalta *Jatkoaika.com*.  13.1.2009. Jatkoaika r.y. Viitattu 24.5.2012.
11. ↑  SaiPalla loukkaantumishuolia *Jatkoaika.com*.  20.1.2009. Jatkoaika r.y. Viitattu 24.5.2012.
12. ↑  Pulkki sopimukseen Jukureiden kanssa *Jatkoaika.com*.  22.10.2009. Jatkoaika r.y. Viitattu 24.5.2012.   
Jukurit vahvistuu viidellä pelaajalla *Jatkoaika.com*.  29.11.2009. Jatkoaika r.y. Viitattu 24.5.2012.
13. ↑  SaiPa kaappasi Dale McTavishin *Jatkoaika.com*.  12.4.2010. Jatkoaika r.y. Viitattu 24.5.2012.
14. ↑  Valtonen, Ville: Elmeri Kaksosen taakka keveni *Jatkoaika.com*.  14.11.2010. Jatkoaika r.y. Viitattu 24.5.2012.
15. ↑  Tappara julkisti ensi kauden joukkueensa *Jatkoaika.com*.  2.5.2012. Jatkoaika r.y. Viitattu 24.5.2012.
16. ↑  Härkönen, Tuomas: Tapparan pelaaja-arvostelut 2012-2013 *Jatkoaika.com*.  12.6.2013. Jatkoaika r.y. Viitattu 10.7.2013.
17. ↑  Tappara julkaisi nipun jatkosopimuksia *Jatkoaika.com*.  3.2.2015. Jatkoaika r.y. Viitattu 3.2.2015.
18. ↑  Elmeri Kaksonen palaa Lappeenrantaan *Jatkoaika.com*.  1.2.2016. Jatkoaika r.y. Viitattu 1.2.2016.
19. ↑  Viime kaudella SaiPaan palannut Kaksonen jatkaa keltamustissa *Jatkoaika.com*.  28.11.2016. Jatkoaika r.y. Viitattu 28.11.2016.
20. ↑  Arponen, Miika: Kaapo Kähkönen olisi SaiPa-hyökkääjien toiseksi tehokkain - lue karut SaiPa-faktat *ls24.fi*.  9.3.2017. Marva Media Oy. Viitattu 14.3.2017.
21. ↑  Elite Prospects - SaiPa *eliteprospects.com*. Everysport Media Group AB. Viitattu 31.3.2019. (englanniksi)
22. ↑  Seppä, Lassi: SaiPa solmi lukuisia jatkosopimuksia *Jatkoaika.com*.  3.4.2019. Jatkoaika r.y. Viitattu 3.4.2019.
23. ↑  Seppä, Lassi: SaiPalle uusi kapteeni Ville Kohon jättäydyttyä pois tehtävästä − "13 pelaajaa kokonaisuudessaan sai ääniä kapteenistoon, jopa yhdeksän pelaajaa kapteeniksi" *Jatkoaika.com*.  2.9.2019. Jatkoaika r.y. Viitattu 2.9.2019.
24. ↑  Seppä, Lassi: SaiPan tuoreelta kapteenilta jää liiga-avaus väliin − viikkoja sivussa *Jatkoaika.com*.  10.9.2019. Jatkoaika r.y. Viitattu 15.4.2020.
25. ↑  SaiPan kapteeni lähestyy pelikuntoa − slovakkipuolustaja sivussa vielä joitain viikkoja *Jatkoaika.com*.  18.11.2019. Jatkoaika r.y. Viitattu 15.4.2020.
26. ↑  Seppänen, Antti: Ville Koho palaa SaiPan kapteeniksi – ura päättyy tänä keväänä *liiga.fi*.  31.1.2020. Jääkiekon SM-liiga Oy. Viitattu 31.1.2020.
27. ↑  Jarno Koskirannasta SaiPan Kapteeni *saipa.fi*.  24.9.2020. Liiga-SaiPa Oy. Viitattu 27.9.2020.
28. ↑  Elite Prospects - SaiPa *eliteprospects.com*. Everysport Media Group AB. Viitattu 26.4.2021. (englanniksi)
29. ↑  Silventoinen, Juho: SaiPan pelaaja-arviot 2020−21: Záborský ja Westerholm kannattelivat, mutta jäivät vaille tulitukea *Jatkoaika.com*.  18.4.2021. Jatkoaika r.y. Viitattu 25.4.2021.
30. ↑  Koski, Matti: Ketterä vahvisti rivejään yli 600 Liiga-ottelun konkarilla − Elmeri Kaksonen jatkaa uraansa Imatralla *Jatkoaika.com*.  8.9.2021. Jatkoaika r.y. Viitattu 8.9.2021.
31. ↑  Imatran Ketterän kapteenisto kaudella 2021-2022! *facebook.com*.  14.9.2021. Imatran Ketterä Oy. Viitattu 15.9.2021.
32. ↑  Ketterän Elmeri Kaksonen Mestiksen kuukauden pelaaja lokakuussa *mestis.fi*.  2.11.2021. Suomen Jääkiekkoliitto ry – Finlands Ishockeyförbund rf. Viitattu 3.11.2021.
33. ↑  Hurmerinta, Eero: Elmeri Kaksonen palaa Liiga-jäille − loppuvuoden sopimus HPK:n kanssa *Jatkoaika.com*.  25.11.2021. Jatkoaika r.y. Viitattu 25.11.2021.
34. ↑  Kaksonen palaa Ketterään *hpk.fi*.  7.12.2021. HPK Liiga Oy. Viitattu 29.12.2021.
35. ↑  Viikonlopun vieraskiertueelle seitsemän lainapelaajaa *karpat.fi*.  3.2.2022. Oulun Kärpät Oy. Viitattu 4.10.2022.
36. ↑  Elite Prospects - Mestis Stats 2021-2022 *eliteprospects.com*. Everysport Media Group AB. Viitattu 5.10.2022. (englanniksi)
37. ↑  Elite Prospects - Award - Finland2 (Mestis) Most Game Winning Goals *eliteprospects.com*. Everysport Media Group AB. Viitattu 5.10.2022. (englanniksi)
38. ↑  Elmeri Kaksonen jatkaa Ketterässä tulevan kauden *kettera.net*.  5.8.2022. Imatran Ketterä Oy. Viitattu 5.10.2022.


|  |  |  |
| --- | --- | --- |
| Edeltäjä:**Ville Koho** | **Saimaan Pallon kapteeni SM-liigassa**2019–2020 | Seuraaja:**Ville Koho** |